480 narkotiseurs kan SA verlaat oor swak NGV | SA-News.com
Dit toon 35% of sowat 480 narkotiseurs oorweeg dit om in die komende vyf jaar die land te verlaat. Dit hou met sosio-ekonomiese bedreigings vir hul beroep en hul siening oor die gesondheidstelsel verband. Vergeleke daarmee voltooi net 80 narkotiseurs per jaar hul opleiding.
Die peiling toon ook:
Sowat 80% van die narkotiseurs in die private sektor meen dat die NGV sleg vir hul beroep gaan wees.
Sowat 60% van die respondente in die staatsektor glo die NGV gaan gesondheidsorg in die staatsektor verswak omdat daar meer pasiënte gaan wees.
Sowat 64% van die respondente in die staatsektor stem glad nie saam met die stelling dat die NGV positief vir die sektor gaan wees nie.
Zimmelman glo die wetsontwerp skep die grondslag waarop gesprekke met die regering begin kan word, veral oor hoe min narkotiseurs daar in die land is en hoe om meer narkotiseurs te kry.
Sasa sê Suid-Afrika het tans 1 379 narkotiseurs terwyl die land 2 826 benodig.
Sasa sê in ’n verklaring hy twyfel nie daaraan dat daar ongelykheid in gesondheidsorg in Suid-Afrika is nie. Die verspreiding van narkotiseurs toon hoe ongelyk die gesondheidsorg is.
Sowat 71,8% van hulle werk in Gauteng en die Wes-Kaap.
Sowat 83,5% van hulle werk in die land se groot stede.
Minder as 3% van hulle werk op die platteland.
Meer as 75% van hulle werk in die private sektor.
Suid-Afrika het tans 1 379 narkotiseurs terwyl die land 2 826 benodig.
Sasa meen ’n redelike maatstaf is vyf narkotiseurs per 100 000 mense. Suid-Afrika het net 2,5 per 100 000 mense. Vergeleke daarmee het Brittanje 14 en Australië 18.
Van Suid-Afrika se narkotiseurs werk net 0,9 in die staatsektor.
“Daar is ’n algehele tekort aan narkotiseurs en hulle is swak verspreid.
“Ons verwelkom enige inisiatief om gelykheid in gesondheidsorg mee te bring en sien uit daarna om saam met die nasionale departement van gesondheid te werk om die NGV ’n realiteit te maak.”
Die vereniging het ’n beroep op die regering gedoen om Sasa en sy lede as bondgenote te sien.
“Ons glo die retoriek dat die NGV jou lewe ondraaglik gaan maak, is sleg vir die land. Die boodskap moet anders wees, en dit is dat verandering nodig is.
“Die narratief moet verander van ‘dis nie moontlik nie’ na ‘hoe kan ons dit moontlik maak?’ ”
Volgens haar wil die vereniging hê dat daar sinvolle, rasionele en duidelike stappe vir die inwerkingstelling van die NGV moet wees.
Sasa is nie gekant teen prysbeheer nie, solank pryse nie vasgestel word nie en solank dit redelik is.
“Ons lede wil nie woekerwins maak nie. Hulle wil gesondheidsorg verskaf. Hulle is nie gekant teen prysbeheer in die breë nie, maar dit moet rasioneel uiteengesit word om ons baie kwesbare arbeidsmag te behou.”
« Hope you rot in jail! – Two found guilty, Balfour farm attack, violent rape, murder of family